CELEX: 32019D2167
Language: el
Date: 2019-12-17 00:00:00
Title: Εκτελεστική απόφαση (ΕΕ) 2019/2167 της Επιτροπής της 17ης Δεκεμβρίου 2019 σχετικά με την έγκριση του σχεδίου στρατηγικής δικτύου για τις λειτουργίες του δικτύου διαχείρισης της εναέριας κυκλοφορίας του Ενιαίου Ευρωπαϊκού Ουρανού για την περίοδο 2020-2029

18.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 328/89
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/2167 ΤΗΣ ΕΠΙΤΡΟΠΗΣ
         της 17ης Δεκεμβρίου 2019
         σχετικά με την έγκριση του σχεδίου στρατηγικής δικτύου για τις λειτουργίες του δικτύου διαχείρισης της εναέριας κυκλοφορίας του Ενιαίου Ευρωπαϊκού Ουρανού για την περίοδο 2020-2029
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 551/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για την οργάνωση και τη χρήση του εναέριου χώρου στο πλαίσιο του Ενιαίου Ευρωπαϊκού Ουρανού («κανονισμός για τον εναέριο χώρο») (1), και ιδίως το άρθρο 6 παράγραφος 4,
         Εκτιμώντας τα ακόλουθα:
         
                     (1)
                  
                  
                     Βάσει του κανονισμού (ΕΕ) αριθ. 677/2011 της Επιτροπής (2) και του εκτελεστικού κανονισμού (ΕΕ) 2019/123 της Επιτροπής (3), ο διαχειριστής δικτύου που διορίζεται σύμφωνα με τους εν λόγω κανονισμούς οφείλει να καταρτίζει και να επικαιροποιεί το σχέδιο στρατηγικής δικτύου.
                  
               
                     (2)
                  
                  
                     Βάσει του κανονισμού (ΕΕ) αριθ. 677/2011 και του εκτελεστικού κανονισμού (ΕΕ) 2019/123, το σχέδιο στρατηγικής δικτύου πρέπει να εγκρίνεται από την Επιτροπή μετά την έγκρισή του από το συμβούλιο διαχείρισης δικτύου.
                  
               
                     (3)
                  
                  
                     Στις 27 Ιουνίου 2019, το συμβούλιο διαχείρισης δικτύου ενέκρινε το σχέδιο στρατηγικής δικτύου για την περίοδο 2020-2029. Η περίοδος αυτή ευθυγραμμίζεται με τις σχετικές περιόδους αναφοράς και καλύπτει την περίοδο διορισμού του διαχειριστή δικτύου.
                  
               
                     (4)
                  
                  
                     Το σχέδιο στρατηγικής δικτύου θα πρέπει να εγκριθεί.
                  
               
                     (5)
                  
                  
                     Η παρούσα απόφαση θα πρέπει να αρχίσει να ισχύει επειγόντως, πριν από την έναρξη της περιόδου που καλύπτει το σχέδιο στρατηγικής δικτύου.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Ενιαίου Ουρανού που έχει συσταθεί με το άρθρο 5 του κανονισμού (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου (4),
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Εγκρίνεται το σχέδιο στρατηγικής δικτύου 2020-2029, όπως εγκρίθηκε από το συμβούλιο διαχείρισης δικτύου κατά την 25η συνεδρίασή του στις 27 Ιουνίου 2019 (5).
         
         
            Άρθρο 2
            Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 17 Δεκεμβρίου 2019.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 96 της 31.3.2004, σ. 20.
         
            (2)  Κανονισμός (ΕΕ) αριθ. 677/2011 της Επιτροπής, της 7ης Ιουλίου 2011, για καθορισμό λεπτομερών κανόνων εκτέλεσης λειτουργιών δικτύου διαχείρισης εναέριας κυκλοφορίας (ΔΕΚ) και για την τροποποίηση του κανονισμού (ΕΕ) αριθ. 691/2010 (ΕΕ L 185 της 15.7.2011, σ. 1).
         
            (3)  Εκτελεστικός κανονισμός (ΕΕ) 2019/123 της Επιτροπής, της 24ης Ιανουαρίου 2019, για τον καθορισμό λεπτομερών κανόνων εκτέλεσης των λειτουργιών του δικτύου διαχείρισης της εναέριας κυκλοφορίας (ATM) και για την κατάργηση του κανονισμού (ΕΕ) αριθ. 677/2011 της Επιτροπής (ΕΕ L 28 της 31.1.2019, σ. 1).
         
            (4)  Κανονισμός (ΕΚ) αριθ. 549/2004 του Ευρωπαϊκού Κοινοβουλίου και του Συμβουλίου, της 10ης Μαρτίου 2004, για τη χάραξη του πλαισίου για τη δημιουργία του Ενιαίου Ευρωπαϊκού Ουρανού («κανονισμός-πλαίσιο») (ΕΕ L 96 της 31.3.2004, σ. 1).
         
            (5)  Σχέδιο στρατηγικής δικτύου για τις λειτουργίες του δικτύου διαχείρισης της εναέριας κυκλοφορίας του Ενιαίου Ευρωπαϊκού Ουρανού για την περίοδο 2020-2029, το οποίο δημοσιεύθηκε με στοιχεία εγγράφου NMB/19/25/7 στον δικτυακό τόπο του διαχειριστή δικτύου: https://www.eurocontrol.int/network-manager#key-documents